**நடாலி கேத்ரின் நீதார்ட்-வில்சன்** (பிறப்பு: மே 27, 1982)  ஒரு கனடிய-அமெரிக்க தொழில்முறை மல்யுத்த வீரர் மற்றும் கட்டுரையாளர் ஆவார், தற்போது உலக மற்போர் மகிழ்கலை நிறுவனத்துடன் **நடால்யா** என்ற மேடைப் பெயரில் ரா நிகழ்ச்சியில் பங்குபெற்றதன் மூலம் இவர் பரவலாக அறியப்படுகிறார்.சுமாக்டவுன் மகளிர் வாகையாளர் பட்டம் மற்றும் பெண்கள் வாகையாளர் பட்டத்தினை தலா ஒரு முறை இவர் பெற்றுள்ளார்.

உலகின் முதல் மூன்றாம் தலைமுறை பெண் மல்யுத்த வீரர் இவர் ஆவார். இவரின் தாயார் ஹார்ட் மல்யுத்த குடும்பத்தில் அங்கத்துவம் பெற்றுள்ளார்.. இவர் தனது மாமாக்கள் ரோஸ் மற்றும் புரூஸ் ஹார்ட் ஆகியோரின் கீழ் *ஹார்ட் குடும்ப டன்ஜியனில்* பயிற்சி பெற்றார். 2000 மற்றும் 2001 ஆம் ஆண்டுகளில் இவர் மெட்ராட்ஸ் விளம்பரத்திற்காக பணியாற்றினார். 2003 ஆம் ஆண்டில் ஸ்டாம்பீட் மல்யுத்தத்தில் அறிமுகமானார். 2004 மற்றும் 2005 ஆம் ஆண்டுகளில், இவர் இங்கிலாந்து மற்றும் ஜப்பான் ஆகிய இரு நாடுகளிலும் வெளிநாட்டில் மல்யுத்தம் செய்தார். ஜூன் 2005 இல், இவர் *ஸ்டாம்பீட்* *மகளிர் பசிபிக் வாகையாளர்* பட்டம் பெற்றார். அக்டோபர் 2006 இல் *சூப்பர் கர்ல்ஸ்* வாகையாளர் பட்டம்வென்றார்.

ஜனவரி 2007 இல், இவர் உலக மல்யுத்த பொழுதுபோக்கு நிறுவனத்துடன் ஒரு ஒப்பந்தத்தில் கையெழுத்திட்டார் மற்றும் டீப் சவுத் மல்யுத்தம், ஓஹியோ பள்ளத்தாக்கு மல்யுத்தம் மற்றும் புளோரிடா வாகையாளர் மல்யுத்தம் போன்றவற்றில் கலந்துகொண்டார். உலக மர்போர் சங்கத்தில் இருந்தபோது, இவர் தனது உறவினர், ஹாரி ஸ்மித் (அவரது உலக மற்போர் மகிழ்கலை நிறுவனம் பதவிக்காலத்தில் டேவிட் ஹார்ட் ஸ்மித் என்று அழைக்கப்பட்டார்) மற்றும் அவரது கணவர் உலக மற்போர் மகிழ்கலை நிறுவனக் காலத்தில் டைசன் கிட் என அழைக்கப்பட்ட டி.ஜே. வில்சன் ஆகியோரின் பணிகளை நிர்வகித்தார். ஏப்ரல் 2008 இல் விக்டோரியாவுடன் தன்னை இணைத்துக் கொண்ட இவர் வீரர்களின் முக்கிய பட்டியலில் இடம்பெற்றார்.நவம்பர் 2010 இல், நீதார்ட் உலக மற்போர் மகிழ்கலை நிறுவன பெண்கள் வாகையாளர் பட்டத்தினை வென்றார். ஜூலை 2013 முதல், மெய்தன்மை தொலைக்காட்சித் தொடரான *டோட்டல் திவாஸின்* முக்கிய நடிகராக நீதார்ட் இடம் பெற்றுள்ளார்.பிறகு ஆகஸ்ட் 2017 இல் நெய்தார்த் ஸ்மேக்டவுனின் பெண்கள் வாகையாளர் பட்டம் பெற்றார். உலக மற்போர் மகிழ்கலை நிறுவன வரலாற்றில் பெண்கள் வாகையாளர் பட்டம் மற்றும் சுமாக்டவுன் மகளிர் வாகையாளர் பட்டம் ஆகிய இரண்டையும் ஒரே நேரத்தில் பெற்ற முதல் பெண் இவர்.

ஆரம்பகால வாழ்க்கை
-----------------

நீதார்ட் மல்யுத்த வீரர் ஜிம் "தி அன்வில்" நீதார்ட் மற்றும் ஸ்டூ ஹார்ட்டின் மகள் எலிசபெத் "எல்லி" ஹார்ட் ஆகியோரின் மகள் ஆவார், நீதார்ட்டை மூன்றாம் தலைமுறை மல்யுத்த வீரர் ஆவார். இவருக்கு இரண்டு சகோதரிகள் உள்ளனர்; இவரது மூத்த சகோதரியான ஜெனிபர், ஒரு நல்ல சமையல்காரர் மற்றும் உணவு வழங்குபவர் ஆவார். கிறிஸ்டன் ("மஃபி" என்ற புனைபெயர்) எனும் ஒரு தங்கை உள்ளார். இவரின் தாய்வழி பாட்டி கிரேக்க வம்சாவளியைச் சேர்ந்தவர். நீதார்ட் தனது தாத்தா ஸ்டு மற்றும் அவரது மாமா பிரட் ஆகியோர் தனது மற்போர் போட்டிகள் மற்றும் வாழ்க்கைக்கு உத்வேகம் அளிப்பதாகக் கூறியுள்ளார். தொழில்முறை மல்யுத்த வீரர்களான ஹாரி ஸ்மித், டெடி, மாட் மற்றும் மைக் ஹார்ட் ஆகியோர் இவரின் உறவினர் ஆவார்.

சான்றுகள்
---------

1. ↑  "Will Natalya take Tyson Kidd's name?" (in en). *WWE*. .
2. ↑  Andres, Kenai (December 5, 2008). "Natalya by nature". *Slam! Sports*. Canadian Online Explorer. December 9, 2008 அன்று பார்க்கப்பட்டது.
[*தொடர்பிழந்த இணைப்பு*]
3. 1 2  Madigan, TJ (April 30, 2003). "Carrying on the family business". *Slam! Sports*. Canadian Online Explorer. டிசம்பர் 6, 2012 அன்று மூலம் பரணிடப்பட்டது. October 2, 2007 அன்று பார்க்கப்பட்டது.
4. ↑  DiFino, Lennie (June 27, 2007). "Catching up with Jim 'The Anvil' Neidhart". World Wrestling Entertainment. February 9, 2010 அன்று மூலம் பரணிடப்பட்டது. June 26, 2009 அன்று பார்க்கப்பட்டது.
5. ↑  .
6. ↑  Oliver, Lekisha F. (March 19, 2005). "Interview with Nattie Neidhart". Online World of Wrestling. September 13, 2008 அன்று பார்க்கப்பட்டது.
7. ↑  Laprade, Pat (September 7, 2013). "Natalya's on a Total roll". *Slam! Sports*. Canadian Online Explorer. December 6, 2013 அன்று பார்க்கப்பட்டது.